《次韵新乡诸公雪诗二首》
宋代·刘子翚

贪行璀璨意无寒，不管飞花著鬓斑。
一段清光贻老境，十年胜览在家山。
遥知物外徜徉乐，肯放毫端造化閒。
寸铁不携当百战，欲申前令愧辞艰。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。